News Update: “คุณปู่ต่อต้านสังคม” Peter Thiel โจมตี Buffett และคณะ ศัตรูคริปโทฯ ขวาง Bitcoin ไปไม่ถึง $100,000 - FINNOMENA
Peter Thiel นักธุรกิจและนักลงทุนชื่อดังแห่งซิลิคอนวัลเลย์โจมตี Warren Buffett ว่าเป็น “คุณปู่ต่อต้านสังคม”
8 เม.ย. 2565

Peter Thiel นักธุรกิจและนักลงทุนชื่อดังแห่งซิลิคอนวัลเลย์โจมตี Warren Buffett ว่าเป็น “คุณปู่ต่อต้านสังคม” พร้อมจัดอยู่ในลิสต์ศัตรูที่พยายามต่อต้านคริปโทฯ ขณะที่ Jamie Dimon และ Larry Fink โดนด้วยเช่นกัน
ในงาน Bitcoin 2022 Peter Thiel กล่าวว่า สาเหตุที่ทำให้ราคา Bitcoin ไปไม่ถึงระดับ 100,000 ดอลลาร์เป็นเพราะยักษ์ใหญ่ทางการเงินเหล่านี้ โดยเขาให้ Warren Buffett เป็นศัตรูหมายเลข 1 และเรียก Jamie Dimon แห่ง JPMorgan ว่าเป็นคนชราที่มีอคติแบบนายธนาคารยุคเก่า
Peter Thiel ยกวลีของ Warren Buffett ที่บอกว่า คริปโทฯ เหมือนยาเบื่อหนู รวมถึงประโยคที่ว่า ไม่ได้ลงทุนและไม่มีวันเป็นเจ้าของคริปโทฯ แต่ในช่วงต้นปีที่ผ่านมา Berkshire กลับลงทุนใน Nubank ของบราซิล ธนาคารออนไลน์ที่ได้รับความนิยมในหมู่นักลงทุนคริปโทฯ รวมมูลค่าแล้ว 1,000 ล้านดอลลาร์
Peter Thiel กล่าวว่า ทั้ง Buffett, Dimon และ Larry Fink จาก Blackrock ใช้แนวทางการลงทุนแบบ ESG มาเครื่องมือบ่อนทำลาย Bitcoin และธุรกิจอื่นๆ
“นักลงทุนเหล่านี้คือสิ่งที่เราต้องต่อสู้เพื่อให้ราคา Bitcoin ทวีคูณไป 10 หรือ 100 เท่าต่อจากนี้” Peter Thiel กล่าว
นอกจากนี้ Peter Thiel ยังกล่าวโจมตีธนาคารกลางรวมถึงประธาน Fed ด้วย โดยบอกว่า พาวเวลล์ ควรที่จะขอบคุณ Bitcoin เพราะมันเป็นคำเตือนครั้งสุดท้ายที่เขาจะได้รับ แต่ถ้ายังยืนยันที่จะเพิกเฉย ก็ต้องชดใช้ผลที่ตามมาในปีถัดๆ ไป
อ้างอิง:
https://www.cnbc.com/2022/04/07/thiel-calls-buffett-sociopathic-grandpa-from-omaha-about-bitcoin.html 
https://www.bloomberg.com/news/articles/2022-04-07/thiel-blasts-dimon-buffett-and-fink-as-finance-gerontocracy?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Jamie Dimon
Larry Fink
News Update
Peter Thiel
Warren Buffett
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA